Un Ferrari de un sfert de milion de euro are acum nevoie de reparaţii serioase şi costisitoare. A intrat în urmă cu câteva ore într-un stâlp de pe un bulevard din centrul Bucureştiului.

Maşina de lux aparţine milionarului Radu Frîncu, cel care a condus o vreme o companie de stat. Poliţiştii spun că el a pierdut controlul bolidului, a intrat pe contrasens unde a lovit un automobil după care a ricoşat în stâlp.

Din fericire nimeni nu a fost rănit, în afară de mândria proprietarului.